《清洛营次韵四首 其四》
明代·黄衷

谩多赢日月，长负小乾坤。蒸雨纤蕉润，挑灯细字昏。

租荒南涧芷，兴老北山猿。敢辱高庸疏，凭谁咏薄言。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。